
DR.31.10.2018                                                                                                                            131                   

 
kementerian akan memanjangkan permohonan penurapan jalan tersebut untuk 
dipertimbangkan memandangkan ianya bukan di bawah skop asal program CSR tersebut.  

Berhubung keretakan pada bangunan kelas SK Kelapa Sawit No. 4, sekiranya 
kerosakan tersebut disebabkan oleh kerja-kerja pembinaan, kementerian akan mengarahkan 
Rakan Pelaksana Projek (PDP) untuk melaksanakan kerja-kerja pembaikan dengan segera.  

Isu lebuh raya, Yang Berhormat Tebrau. Ada? Ada ya. Okey, terima kasih. Yang 
Berhormat Tebrau mencadangkan agar lebuh raya dibina dengan terowong untuk hidupan 
liar melintas seperti di negara lain. Untuk makluman ahli Yang Berhormat, reka bentuk lebuh 
raya yang melalui kawasan rizab hutan simpan atau lokasi-lokasi yang mempunyai hidupan 
haiwan akan dibina terowong animal crossing dengan izin bagi memastikan laluan denai asal 
habitat haiwan tidak terganggu. Untuk makluman Yang Berhormat juga, penyediaan animal 
crossing ini telah diambil kira seperti di dalam pembinaan Lebuhraya Utara-Selatan (PLUS) 
dan Lebuh raya Pantai Timur, LPT1 dan LPT2 yang sedang beroperasi serta Lebuhraya 
Persisiran Pantai Barat (WCE) yang masih di peringkat pembinaan.  

Pada peringkat awal perancangan sebuah lebuh raya, mesyuarat Jawatankuasa 
Teknikal Lembaga Lebuh raya Malaysia (LLM) bersama dengan agensi-agensi serta pihak-
pihak yang berkepentingan di peringkat Persekutuan dan negeri akan mengenal pasti 
kawasan serta lokasi hidupan flora dan fauna agar dapat lindungi dan seterusnya 
meminimumkan impak semasa peringkat pembinaan serta operasi di lebuh raya. 

Tuan Yang di-Pertua, program latihan CIDB Yang Berhormat Tasek Gelugor. Ada? 
Menyatakan bahawa kerajaan perlu memberi kursus-kursus terutamanya dalam bidang 
pembinaan melalui CIDB dan sebagainya agar dapat melatih tenaga-tenaga muda dapat 
supaya mereka boleh mengisi ruang-ruang pekerjaan yang bakal diwujudkan. Untuk 
makluman Ahli Yang Berhormat, pihak CIDB sememangnya telah melaksanakan program 
latihan dalam bidang pembinaan yang menawarkan kursus-kursus yang berkaitan dengan 
kemahiran semenjak tahun 1997.  

Kategori program-program yang dilaksanakan oleh CIDB adalah Program Latihan 
Kemahiran Belia dan Program Latihan Kemahiran Personnel Binaan. Sehingga kini CIDB 
telah menawarkan lebih daripada 60 kursus. Di antara bidang-bidang kursus yang 
dilaksanakan adalah bricklaying, plastering, piling, plumbing, building dan sanitary fitting, 
industrial building system, plan operation, wireman, gas pipe fitting, architecture drafting, 
welding dan lain-lain lagi.  

Pelaksanaan program-program kemahiran tersebut telah dijalankan di enam 
akademi binaan Malaysia iaitu Akademi Binaan Utara di Sintok, Kedah, Akademi Binaan 
Tengah di Cheras, Kuala Lumpur, Akademi Binaan Selatan di Johor Bahru, Johor, Akademi 
Binaan Timur di Kuala Berang, Terengganu, Akademi Binaan Sabah di Kota Kinabalu, 
Sabah, Akademi Binaan Sarawak di Kuching, Sarawak. Sehingga kini, CIDB telah melatih 
seramai 137,654 belia dan 251,298 personel binaan dalam bidang kemahiran di akademi-
akademi tersebut. 

Terima kasih saya ucapkan kepada ahli-ahli Yang Berhormat berikut yang sangat 
prihatin terhadap kejuruteraan dan kepentingan rakyat kawasan parlimen masing-masing. 
Ahli-ahli Yang Berhormat dari Papar, Mas Gading, Kelingau, Igan, Kalabakan, Alor Setar, 
Merbok, Jerai, Batu Kawan, Beruas, Parit, Jelebu dan Kemaman telah mengutarakan dan 
bertanya akan status projek-projek penyegeraan jalan di kawasan masing-masing. 

Untuk makluman ahli-ahli Yang Berhormat sekalian, kementerian ini mengambil 
maklum akan keprihatinan ahli-ahli Yang Berhormat kepada permasalahan atau isu-isu yang 
berbangkit di kawasan masing-masing. Kementerian kerja raya akan meneliti setiap isu yang 
dibangkitkan dan meneliti kebolehlaksanaan projek serta akan memohon mengikut 
keutamaan kepada agensi pusat yang berkaitan. Dengan ini, demikian sahaja ucapan 
penggulungan saya mengenai Kajian Separuh Penggal Rancangan Malaysia Kesebelas 
tahun 2018 yang menyentuh menteri kerja raya. 

Tuan Sanisvara Nethaji Rayer a/l Rajaji [Jelutong]: Menteri, Jelutong.  

Tuan Mohd Shahar bin Abdullah [Paya Besar]: Paya Besar. 

Tuan Yang di-Pertua: Siapa dulu? Yang Berhormat Jelutong. 

Tuan Sanisvara Nethaji Rayer a/l Rajaji [Jelutong]: Terima kasih. Saya rasa saya 
ingin juga merujuk kepada satu wawancara yang telah diberikan oleh Yang Berhormat 



kementerian akan memanjangkan permohonan penurapan jalan tersebut untuk dipertimbangkan memandangkan ianya bukan di bawah skop asal program CSR tersebut. Berhubung keretakan pada bangunan kelas SK Kelapa Sawit No. 4, sekiranya kerosakan tersebut disebabkan oleh kerja-kerja pembinaan, kementerian akan mengarahkan Rakan Pelaksana Projek (PDP) untuk melaksanakan kerja-kerja pembaikan dengan segera. Isu lebuh raya, Yang Berhormat Tebrau. Ada? Ada ya. Okey, terima kasih. Yang Berhormat Tebrau mencadangkan agar lebuh raya dibina dengan terowong untuk hidupan liar melintas seperti di negara lain. Untuk makluman ahli Yang Berhormat, reka bentuk lebuh raya yang melalui kawasan rizab hutan simpan atau lokasi-lokasi yang mempunyai hidupan haiwan akan dibina terowong animal crossing dengan izin bagi memastikan laluan denai asal habitat haiwan tidak terganggu. Untuk makluman Yang Berhormat juga, penyediaan animal crossing ini telah diambil kira seperti di dalam pembinaan Lebuhraya Utara-Selatan (PLUS) dan Lebuh raya Pantai Timur, LPT1 dan LPT2 yang sedang beroperasi serta Lebuhraya Persisiran Pantai Barat (WCE) yang masih di peringkat pembinaan. Pada peringkat awal perancangan sebuah lebuh raya, mesyuarat Jawatankuasa Teknikal Lembaga Lebuh raya Malaysia (LLM) bersama dengan agensi-agensi serta pihak- pihak yang berkepentingan di peringkat Persekutuan dan negeri akan mengenal pasti kawasan serta lokasi hidupan flora dan fauna agar dapat lindungi dan seterusnya meminimumkan impak semasa peringkat pembinaan serta operasi di lebuh raya. Tuan Yang di-Pertua, program latihan CIDB Yang Berhormat Tasek Gelugor. Ada? Menyatakan bahawa kerajaan perlu memberi kursus-kursus terutamanya dalam bidang pembinaan melalui CIDB dan sebagainya agar dapat melatih tenaga-tenaga muda dapat supaya mereka boleh mengisi ruang-ruang pekerjaan yang bakal diwujudkan. Untuk makluman Ahli Yang Berhormat, pihak CIDB sememangnya telah melaksanakan program latihan dalam bidang pembinaan yang menawarkan kursus-kursus yang berkaitan dengan kemahiran semenjak tahun 1997. Kategori program-program yang dilaksanakan oleh CIDB adalah Program Latihan Kemahiran Belia dan Program Latihan Kemahiran Personnel Binaan. Sehingga kini CIDB telah menawarkan lebih daripada 60 kursus. Di antara bidang-bidang kursus yang dilaksanakan adalah bricklaying, plastering, piling, plumbing, building dan sanitary fitting, industrial building system, plan operation, wireman, gas pipe fitting, architecture drafting, welding dan lain-lain lagi. Pelaksanaan program-program kemahiran tersebut telah dijalankan di enam akademi binaan Malaysia iaitu Akademi Binaan Utara di Sintok, Kedah, Akademi Binaan Tengah di Cheras, Kuala Lumpur, Akademi Binaan Selatan di Johor Bahru, Johor, Akademi Binaan Timur di Kuala Berang, Terengganu, Akademi Binaan Sabah di Kota Kinabalu, Sabah, Akademi Binaan Sarawak di Kuching, Sarawak. Sehingga kini, CIDB telah melatih seramai 137,654 belia dan 251,298 personel binaan dalam bidang kemahiran di akademi- akademi tersebut. Terima kasih saya ucapkan kepada ahli-ahli Yang Berhormat berikut yang sangat prihatin terhadap kejuruteraan dan kepentingan rakyat kawasan parlimen masing-masing. Ahli-ahli Yang Berhormat dari Papar, Mas Gading, Kelingau, Igan, Kalabakan, Alor Setar, Merbok, Jerai, Batu Kawan, Beruas, Parit, Jelebu dan Kemaman telah mengutarakan dan bertanya akan status projek-projek penyegeraan jalan di kawasan masing-masing. Untuk makluman ahli-ahli Yang Berhormat sekalian, kementerian ini mengambil maklum akan keprihatinan ahli-ahli Yang Berhormat kepada permasalahan atau isu-isu yang berbangkit di kawasan masing-masing. Kementerian kerja raya akan meneliti setiap isu yang dibangkitkan dan meneliti kebolehlaksanaan projek serta akan memohon mengikut keutamaan kepada agensi pusat yang berkaitan. Dengan ini, demikian sahaja ucapan penggulungan saya mengenai Kajian Separuh Penggal Rancangan Malaysia Kesebelas tahun 2018 yang menyentuh menteri kerja raya. Tuan Sanisvara Nethaji Rayer a/l Rajaji [Jelutong]: Menteri, Jelutong. Tuan Mohd Shahar bin Abdullah [Paya Besar]: Paya Besar. Tuan Yang di-Pertua: Siapa dulu? Yang Berhormat Jelutong. Tuan Sanisvara Nethaji Rayer a/l Rajaji [Jelutong]: Terima kasih. Saya rasa saya ingin juga merujuk kepada satu wawancara yang telah diberikan oleh Yang Berhormat.